+16˚+10˚ +22˚
Luwr (fr.: Musée du Louvre) to je downy pauac krůlewski we Paryžu, a terozki muzyjům kunštu. Nojstarše jygo tajle bůuy stawjůne we XII wjeku bez Filipa II Augusta. Zajmuje 60 000 m² placu, we 2007 mjouo 8 300 000 zwjydzajůncych. Uod drugij pouowy XIV wjeku bůua sam rezydencjo krůlewsko. Je to jydno s nojsrogšych a nojstaršych muzyjůw na śwjeće. Ležy půmjyndzy Sekwanům a Rue de Rivoli a Zygrodůma Tuilerie, we cyntrům Paryža. Uo jygo fůngowańu kej muzyjům idźe godać uod 1692, wůunčas Ludwik XIV utwořyu sam pjyršo galeryjo starožytnyj řeźby we Salle des Caryatides. Uoficjalńy kej muzyjům fůnguje uod 1791 a bůua to decyzyjo Zgromadzyńo Nacyjowygo w čas Rewolucyje Francuskij. Terozki sům sam prezyntowane dźeua kunštu starožytnygo (guůwńy řeźby a denkmale) a tyž uobrozy, s kerych nojbaři znajůmy je "Mona Lisa" Leonarda da Vinci.
unk szl_Latn